Lima, empat...
tiga, dua, satu...
Mujurlah saya tak boleh tembak awak.
Saya perlukan awak. Tapi Marie, awak tak boleh lari.
Air pasang sedang naik
dan saya saja yang boleh selamatkan awak
sebab hanya saya ada lampu.
Saya dah cuba cara lembut. Sekarang, biar saya cuba beri sebab.
Nyawa awak berada dalam tangan saya. Nyawa saya pula dalam tangan awak.
Saya sedang mencari Lautan Nyala.
Bagaimana awak tahu tentangnya?
Ayah awak beritahu saya.
Awak bercakap dengan ayah saya?
Beritahu saya lokasinya.
Beritahu saya dia masih hidup.
Saya tahu dia masih hidup.
Saya dengar suaranya.
Dengar suara ayah. Dengar sini.
Mari dekat. Sangat sesak. Maaf, Marie.
PARIS - 14 JUN 1940 EMPAT TAHUN LALU
Ayah tahu ia hari jadi kamu, tapi ayah ada kerja. Hati-hati.
- Ayah kata kita pergi bercuti. - Benar.
Jadi kenapa tergesa-gesa?
Sebab pihak Jerman telah memilih hari jadi kamu untuk menyerang Paris.
Maaf.
Apa mereka nak lakukan kepada Perancis?
Mereka akan geledah seluruh bandar mencari harta untuk seorang lelaki angkuh.
Boleh kamu tolong cari kunci untuk galeri dinosaur?
Kamu lebih laju berbanding ayah.
Kita mesti selamatkan apa yang boleh dan selamatkan diri kita.
Ada peti di sebelah kanan.
- Daniel! Awak masih mahukan ini? - Ya.
Saya akan lekas kembali.
Maaf ayah bawa kamu, tapi jika ayah tinggalkan kamu,
tiada jaminan ayah akan kembali.
Mereka akan tutup jalan dan buat sekatan.
Apabila Nazi datang ke muzium, mereka akan mencari ini dulu.
- Kita akan bawa permata ini bersama? - Tak. Pegang.
Ayah akan beri kepada orang dipercayai untuk membawanya keluar dari Paris.
Bagaimana jika mereka ditangkap?
Satu perkara terakhir.
Setelah kita naik kereta api, ada kek untuk sambut hari jadi kamu.
Kita ke rumah kawan di selatan.
Siapa?
Kawan yang ayah boleh harap untuk menjaga barang berharga.
Seperti kamu.
Nah, lipat bahagian itu untuk ayah.
Itu dia.
Dinosaur sedang tunggu.
Beri tangan kamu, mari.
Beritahu mereka ia mustahak.
Daniel, mujurlah awak pulang.
Pihak Jerman berada di pintu awam.
Kita cakap kita dah tutup, tapi mereka akan rempuh masuk.
Biar mereka masuk. Buat kopi.
Beri mereka rokok. Lengahkan masa lima minit.
Beri dia kunci untuk kunci semua pintu masuk.
Semasa keluar, pura-pura tak dapat jumpa kunci.
Orang yang guna mata saja akan dapatinya sukar.
Dia menjaga saya dengan baik.
- Awak nak ke mana? - Usah risau, kami akan okey.
Jaga diri.
En. Daly, biar mereka masuk.
- Saya akan ke sana. - Apa yang sedang berlaku?
Ayah guna baju hujan bernilai 10 franc
untuk membawa berlian dan permata bernilai lebih daripada separuh Paris
dan menghantarnya ke Geneva di dalam kepala Tyrannosaurus rex,
salah satu makhluk dahsyat yang wujud di muka bumi
sehinggalah kedatangan Reich Ketiga.
Mari dekat, ada tiang di sebelah kanan kamu.
Hati-hati. Sini.
Pihak Jerman berada berdekatan. Di sini. Berhenti.
Beri beg kamu. Kamu akan duduk atas peti.
Naik. Di sini.
Begitu.
Ayah akan lari. Percayakan ayah.
- Saya yakin dengan ayah. - Ayuh. Mari.
Ayah boleh jamin satu perkara, Marie.
Ini hari jadi yang kamu takkan lupa.
Apa yang berlaku kemudian?
Ada sebuah trak menunggu permata itu.
Saya tak tahu jika permata yang awak cari ada.
Saya tahu.
Jangan bohong.
Saya tahu ia tiada dengan yang lain.
Ayah awak simpan dan beri kepada awak. Di mana permata itu?
Di mana ayah saya?
Marie, ada sesuatu yang awak patut tahu.
Awak jadi buta disebabkan ayah awak.
Lautan Nyala diberkati, tapi ia juga disumpah.
Orang yang disayangi pemiliknya akan ditimpa penderitaan hebat.
Awak jadi buta kerana ayah tercinta awak.
BERDASARKAN NOVEL OLEH ANTHONY DOERR
Koperal Pfennig.
Sekali lagi, pengeboman diarahkan dan disasarkan dengan teliti.
Saya datang untuk melihat jika awak memintas sebarang transmisi
yang mungkin membimbing bom,
tapi nampaknya awak sibuk...
membersih!
Saya nak tahu. Di mana Schmidt?
Kami kehilangan kuasa, fius meletup, dia mencari fius ganti.
Saya risau dia mungkin terperangkap dalam letupan.
Sangat risau sebab itu awak sibuk membersih lantai.
Jika fius meletup, kenapa lampu hidup?
Kenapa radio elok saja?
Saya jumpa fius ganti di bawah tanah.
Masih ada darah di sana. But saya terkena darah.
Jadi saya membersihkannya.
Beginilah.
Seseorang sedang bersiaran.
Mari kita lihat apa mereka cakap.
"Seperti zaman dulu-dulu,
di pejabat saya di Taman Botani di Paris,
hanya..."
"Saya nak tahu apa awak maksudkan dengan Selamat Tahun Baharu."
Seorang gadis.
Seorang gadis sedang bersiaran.
Kodnya membimbing arah bom.
Tapi awak tahu itu, bukan?
Apabila Schmidt dapat tahu, awak membunuhnya.
Kenapa?
Beri senjata awak.
- Awak seorang pengintip. - Bukan.
Jadi jelaskan!
Ia untuk melindungi memori.
Tempat harapan.
Satu-satunya yang Reich tak boleh hapuskan.
Saya boleh bunuh awak sekarang, Pfennig.
Namun...
cuma awak pengendali radio yang tinggal di Saint-Malo.
Jadi saya dan awak...
akan mencari lokasi orang yang bersiaran.
Kemudian saya akan beri awak senjata dan awak akan bunuh gadis ini sendiri.
Faham?
Baik, tuan. Faham.
Siaran telah berhenti.
Kita ada sehari suntuk.
Pengebom sudah tiada.
Apabila dia bersiaran nanti, kita cari dia.
Saya meletakkan Schmidt bersama awak sebab saya meragui awak sejak awal.
Malam tadi, saya menelefon komander dari institut awak dilatih.
Dia kata awak dipilih untuk kerja ini kerana awak genius,
salah seorang pelajar terbaik di Jerman.
Kumpulkan peralatan awak.
Lekas.
Apa yang terjadi?
RUMAH ANAK YATIM VIKTORIASTRASSE ESSEN, JERMAN - 14 JUN 1940
Teruskan tugasan kamu.
Mungkin itu polis radio,
mencari abang kerana mendengar siaran haram.
Jangan merepek.
Heil Hitler.
Anak-anak.
Heil Hitler!
Apa tujuan tuan ke mari, komander?
Berapa ramai antara kamu yang mendengar radio hari ini?
Jika kamu mendengar siaran kebangsaan,
tentu kamu dah dengar berita gembira ini.
Tengah hari tadi, askar Jerman memasuki Paris.
Orang Perancis menyerahkan bandar tanpa melawan.
Negara Perancis sangat tak bermoral.
Bahagian Perancis yang lain akan ikut.
Ia datang dengan umpan api, komander.
Ya.
Adakah anak-anak awak mendengar siaran
selain daripada siaran kebangsaan?
Awak nak angkat tangan tadi.
Dia mahu beritahu sejak Antena Brandenburg dipasang,
tiada isyarat lain boleh diterima selain isyarat kebangsaan.
Heil Hitler.
Ya, itu teorinya,
tapi orang bijak selalu cari jalan.
Mereka mencari jalan untuk mendengar siaran luar negara.
Orang bijak seperti awak.
- Awak Werner Pfennig, bukan? - Ya.
Ya, betul.
Awaklah tujuan saya datang ke mari.
Cerita tentang awak telah sampai kepada saya.
Mereka kata awak budak genius.
Mereka kata awak separuh budak, separuh pemancar,
ada wayar di dalam kepala awak yang boleh cari isyarat dari New York.
Dah berminggu-minggu saya tak dengar siaran luar negara.
Heil Hitler.
- Dah berbulan... - Diam.
Saya tak datang untuk siaran luar negara.
Tidak.
Saya...
Saya datang sebab radio kawan saya rosak
dan saya nak awak datang dan membetulkannya.
Sekelip mata, sebuah kehidupan berubah.
Mari?
Rumah tercantik di Essen.
Dirampas daripada seorang Yahudi. Kukunya tertinggal di pintu,
begitulah keengganannya untuk pergi.
Hadiah untuk saya daripada Führer sendiri.
Sayang, tutup muzik dan tunjuk mesin rosak itu kepadanya.
Saya nak radio saya balik.
Pfennig, baikinya.
Untuk membaikinya, saya perlukan alatan.
Sebelum menjemput awak, kami memasuki sekolah
dan membuka lokar awak
dan menjumpai alatan awak guna untuk membuat radio haram.
Kami mendapati satu ditala kepada frekuensi gelombang pendek 13.10,
stesen terlarang yang terletak di Perancis.
Awak mendengar seorang profesor tua
yang bersiaran kepada kanak-kanak tentang sains, cahaya, imaginasi.
Ya.
Dia hanya bercakap tentang kebenaran dan kisah indah.
- Heil Hitler. - Heil Hitler.
Ya, kebenaran dan kisah indah adalah dilarang, Werner Pfennig.
Awak mendengar perkara terlarang, maka minda awak dipengaruhi.
Sekarang...
kami tahu apa awak buat selama ini
dan awak tahu hukuman untuknya ialah kematian.
Jadi, ini cadangan saya...
Awak baiki radio isteri saya...
atau awak mati.
Ayuh.
Sambungannya telah rosak. Saya perlu mematerikannya.
Tiada pateri di sini.
Baikinya atau mati.
Hari ini jam 1:00 GMT tengah hari, tentera Jerman, kereta kebal dan...
Radio telah dibaiki, tuan. Heil Hitler.
Sangat bagus, Pfennig.
Sekarang, tukar saluran sebelum minda kita diracuni.
Baik, tuan. Sudah tentu.
STESEN KERETA API GARE SAINT-LAZARE PARIS - 14 JUN 1940
Ke kanan.
Ayuh, lekas. Ada pelantar tangga. Naik.
Hati-hati. Pegang ayah. Bertahan, Marie. Mari dekat.
Kereta api terakhir dari Paris telah berlepas!
Kamu membuang masa! Berundur!
Berundur. Kamu mesti patah balik. Kamu harus beredar dari stesen ini!
Beredar dari stesen ini!
Kereta api terakhir telah berlepas!
Kamu mesti beredar dari stesen ini.
Kita jalan kaki.
- Jalan kaki? - Ayuh. Ya.
Kita tiada pilihan. Mari.
Maaf. Mari, Marie, pegang ayah.
Bertahan.
Marie, biar ayah bawa beg kamu.
Beratnya.
Adakah ini radio kamu?
Mungkin di sana tiada radio.
Saya nak tahu pendapat profesor tentang kejadian ini.
Maaf, kita tak boleh membawanya.
Boleh ayah jelaskan kenapa seluruh bandar melarikan diri tanpa hala tuju?
Kenapa orang Yahudi berlari dengan pantas?
Kenapa sebuah negara mahu menjajah negara lain?
Tak boleh. Ayah tak dapat jelaskannya.
Di radio, mereka kata Nazi benci orang yang berbeza
dan orang yang bercakap benar.
- Marie... - Dengar sini.
Saya berbeza. Saya tahu itu.
Saya tahu ayah cuba melindungi saya, tapi saya berbeza.
Ayah bercakap benar.
Ya. Ayah berdiam diri agar kamu selamat.
Bezanya kamu
adalah kamu sanggup memikul beban demi mendengar kebenaran,
itu salah satu sifat luar biasa kamu, Marie.
Dalam hidup, jangan kamu sorok diri sebenar kamu.
Dalam peperangan, menyorok dapat membantu kamu hidup.
Ayah akan angkat beg kamu.
Profesor hanya bercakap kepada orang muda.
Kami perlu faham kegilaan di dalam dunia ini.
- Saya akan pikul beban saya. - Tak.
Ia bukan beban kamu seorang.
Mari.
Ayah ada di sini.
Marie, ayah memilih hotel ini disebabkan servisnya yang luar biasa.
Ayah, saya dengar bunyi ayam.
Memanglah, hanya makanan yang segar.
Pelayan, butler
dan pembantu amat senyap, kamu tak perasan kewujudan mereka.
Saya dapat rasa angin sejuk.
Jadi kita berada di teres, ya?
Ya. Pemandangan ladang popi ini indah.
Saya harap tiada sesuatu yang mewah seperti meja dan kerusi.
Tidak, ia bertemakan Jepun. Kita makan di bawah
dan cef bintang Michelin terkenal dengan sandwic salaminya.
- Nah. - Terima kasih.
Boleh ayah minta skaf daripada butler?
- Ya. - Agak sejuk.
Terima kasih dan...
beritahu cef
bahawa separuh daripada sandwicnya sudah mencukupi.
- Kenapa? Kamu tak lapar? - Tak...
Kita patut berjimat, ayah.
Ayah pun tak tahu hala tuju kita,
kita tak tahu berapa lama masa diambil.
Ayah tahu.
Kita akan ke Saint-Malo.
Di tepi lautan?
Ya, di tepi lautan. Makan.
Siapa yang ayah kenal di Saint-Malo?
Kita ada keluarga di sana.
Bagaimana kita akan ke sana?
Maksud saya...
Kereta api tiada.
Tiada sesiapa akan tumpangkan kita kerana kebaikan dah pupus
dan semua orang di dunia telah menjadi kejam serentak.
Bukan semua orang.
Dah hampir pukul 10.00.
Masa untuk profesor kamu.
Ayah pun nak tahu apa yang sedang berlaku.
Malam ini, rasanya dia akan bercakap tentang sifat masa.
Namun apa pun topik dia, ia selalu tentang segalanya.
Selamat petang, anak-anak.
Saya ingin memulakan siaran malam ini dengan sepatah dua kata,
di mana anda berada, anda mungkin mendapatinya sesuai.
Ia telah ditulis sangat lama dahulu oleh penyair Greek bernama Sophocles,
tapi saya rasa kata-kata itu membuktikan keadaan tak benar-benar berubah,
tidak kira berapa lama masa berlalu.
Ini apa yang dia tulis...
"Orang yang zalim ialah anak yang sombong
yang minum dari cawannya yang memuakkan dari kelalaian dan kesombongan
sehingga dari puncaknya yang tinggi,
dia jatuh tersungkur menjadi debu harapan."
Saya tahu keadaannya sukar sekarang, anak-anak,
tapi percayalah cahaya pasti menang.
Bercakap tentang cahaya, saya mahu bercakap...
Abang!
Abang telah diheret Gestapo, tapi masih mendengarnya?
Sejam sehari, abang mahu mendengar kebaikan dan alasan.
- Sakit! - Saya patut potong.
Sakit.
Tak sesakit ditembak di kepala dan digantung.
Abang saja yang saya ada.
Abang saja keluarga saya. Saya tak boleh kehilangan abang.
- Maaf tentang telinga abang. - Kamu sangat kuat.
Sangat kuat.
Saya jumpa sedikit coklat.
- Jadi apa yang profesor... - Werner!
Askar datang.
Mereka mahu bercakap dengan awak.
Werner, awak bukan dibawa pergi.
Awak telah dipilih kerana awak sangat bijak.
Mereka akan kata awak terlalu kecil.
Awak tiada susur galur.
Awak tak patut ada impian.
Namun saya percaya dengan awak. Awak akan buat perkara hebat.
Terima kasih.
Abang akan kekal sama.
Walaupun abang menjengkelkan,
- jangan berubah... - Kamu buat abang sakit lagi.
Jangan tergoda.
Jangan diperdaya.
Jangan berubah, okey?
Seperti stesen radio abang itu.
Kekalkan frekuensinya.
Abang janji.
Ya.
Abang janji.
Jutta...
- Abang janji. - Jutta.
Tahniah.
Membaiki radio itu merupakan ujian, kamu lulus dengan cemerlang.
Awak nak bawa saya ke mana?
Tempat mereka ubah seorang budak kepada seorang lelaki
dan seorang lelaki kepada askar.
Heil Hitler.
Baiklah. Mari, Marie.
Belok kanan, Marie. Begitu.
Okey. Sekarang, tekan klac.
- Apa itu klac? - Klac!
Angkat kaki kiri kamu. Begitu.
Ya! Baik! Ke tepi!
Kita mencuri kereta sekarang?
Ini bukan kereta, ini Citroën.
Kita tak mencurinya, kita membebaskannya dari Perancis.
INSTITUT PENDIDIKAN POLITIK KEBANGSAAN
Rumah yang saya bawa awak semakin besar, Werner Pfennig.
Institut Pendidikan Politik Kebangsaan.
Sekolah paling elit di Jerman,
dibina untuk mereka yang bijak dan kuat.
Hanya manusia luar biasa dapat bertahan.
Awak baca karya Friedrich Nietzsche?
Saya tak membaca.
Saya hanya mendengar.
"Perkara yang tak membunuh kita membuat kita lebih kuat."
Heil Hitler.
Awak siapa?
Leftenan Kolonel Siedler.
Ada calon untuk diserahkan daripada Jabatan Essen.
Saya diberitahu untuk ke sini.
Siapakah dia?
Ahli sihir.
Ini Werner Pfennig.
Dia mahir dengan radio.
Ya, jadi...
Saya tak tanya tentang kemahiran, bukan?
Soalan saya spesifik, siapakah dia?
Budak lelaki.
Jika seseorang tanya awak siapa,
mereka mahu tahu bangsa awak.
Bangsa awak ialah diri awak.
Jadi, apakah bangsanya?
Dia Aryan Jerman.
Namun, mengikut borang permohonan yang awak hantar,
Werner Pfennig telah dijumpai di rumah anak yatim.
Dia seorang anak yatim.
Siapakah ayah awak, Werner Pfennig?
Saya tak tahu siapa ayah saya.
Tuan.
Ibu awak?
Dah mati, tuan.
Mati apa?
Mati, tuan... Heil Hitler.
Ibu awak Aryan Jerman?
Ya, tuan.
Tapi ayah awak yang datang dan pergi boleh jadi sesiapa saja.
Buka baju awak.
Jika seorang budak tiada dokumen jelas tentang asal usulnya,
sebelum dia boleh melangkah masuk ke institusi suci ini,
dia perlu diperiksa dengan teliti
untuk memastikan kandungan genetik bangsanya.
Saya cakap, buka baju awak!
Saya akan ukur setiap bahagian tubuhnya.
Ketebalan bibir, sudut unjuran hidung,
kepadatan tulang, warna mata, warna kulit,
jarak antara pelipis, lilitan kepala.
Setelah pemeriksaan saya selesai,
tiada keraguan tentang sama ada dia mempunyai darah Yahudi...
Buka semuanya.
...dia akan diterima.
Herr Siedler, terima kasih kerana mengingati kami.
Sekarang, sila kembali ke Essen.
Werner Pfennig kini berada dalam jagaan kami.
Heil Hitler.
Berita baik, Werner Pfennig!
Awak bukan orang Yahudi,
jadi awak dibenarkan hidup
dan awak boleh menyertai institusi ini.
Namun, ketahuilah.
Awak budak yang akan mati,
diganti dengan sesuatu yang bukan manusia.
Perhatian!
- Heil Hitler! - Heil Hitler!
Pelajar baharu.
Ini uniform lapangan awak.
Ini uniform gim awak.
Suspender silang di belakang, selari di hadapan,
lengan dilipat ke siku,
dengan pisau di dalam sarung di sebelah kanan tali pinggang.
Tiada buku, rokok dan barangan peribadi.
Ini lokar awak.
Lokar awak hanya untuk uniform, but, pisau dan penggilap.
Jangan bercakap selepas lampu tutup. Surat ke rumah dihantar setiap Rabu.
Kami akan lucutkan kelemahan, ketakutan dan keraguan awak.
Awak akan menjadi peluru yang bertalu-talu.
Awak tak memilih keselesaan dan hidup untuk berkhidmat.
Awak akan hidup demi negara.
Faham?
Baik, tuan. Saya faham.
Bagus.
Beri dia sambutan tradisional.
Lari.
Adikku sayang, Jutta,
ini tempat yang sangat menarik.
Terdapat banyak hutan dan tanah yang luas dan udaranya sangat bersih.
Budak-budak lain nampak okey, kebanyakannya lebih besar daripada abang.
Abang belum dapat radio,
tapi abang pasti dapat nanti.
Minta Frau Elena supaya jangan risau,
sebab abang okey...
dan menikmati udara segar.
Abang harap semuanya baik.
Abang sayang dan rindu kamu.
Salam sejahtera dan Heil Hitler ,
Werner.
Cukup!
Awak tentu budak radio baharu itu.
Bangun, budak.
Jangan kasari dia.
Reich menanam harapan tinggi untuknya.
Ayuh.
Sama ada awak mati seperti singa,
atau awak gagal.
Bangun. Ayuh.
ST. MALO EMPAT TAHUN KEMUDIAN
Ingat, Pfennig...
jika awak merancang untuk gagal,
bukan nyawa awak saja yang terancam.
Saya tahu awak ada seorang adik...
Jutta.
Jika awak gagal mencari lokasi gelombang pendek 13.10,
adik awak turut akan mati.
Dia akan mati dengan dahsyat.
Ayah, hari ini saya teringat perjalanan kita...
Pergi!
...ke Saint-Malo.
dan kereta yang dicuri itu,
bagaimana kita tidur di bangsal dan semak dan mencuri telur.
Saya ingat bagaimana kita tiba ke bandar sejurus minyak habis...
Dia bersiaran separuh kilometer ke barat.
Belok kanan di sini.
Saya ingat saya sangat gementar semasa kali pertama tiba di sini,
tidak mengetahui takdir kita atau siapa kita akan jumpa.
Namun, kita hanya mendapat kasih sayang dan kebahagiaan.
Semua itu tampak jauh sekarang.
Ayah...
Saya berdoa isyarat radio ini dapat sampai kepada ayah di mana jua ayah berada,
sebab saya takkan berhenti berharap.
Takkan sesekali.
Salam sayang.
Keluar.
Masa untuk berjumpa kawan awak.
Siapa pun awak, maafkan saya.
Terjemahan sari kata oleh Shazreena